Z pòzdrzatkù szkólnégò z chãcą dzecy ni ma jiwrów. Le jak ùczëc dzôtczi, chtërne nie gôdają doma pò kaszëbskù? Òdpòwiédz na to pëtanié dała mie Ana Gùtowskô, absolwentka pòlonisticzi Gduńsczégò Ùniwersytetu ze szpecjalnoscą nôùczanié pòlsczégò i kaszëbsczégò, chtërna ùczi latos kòl sto sztëk dzecy w klasach 1–3: Dzecë baro chãtno przëswòjiwają wiédzã ò samim regionie. Z jãzëkã to ju rozmajice – są tematë i słowizna, chtërne jich baro interesëją, np. spòrt czë zwierzãta. Le nie czekawi jich ògrodzëzna, robòta w pòlu itp., dlôte że je to dlô nich cëzé.